**Паўладарская вобласць** (каз.: Павлодар облысы) — вобласць, размешчана на беразе Іртыша, самай буйнай ракі Казахстана. Утворана ў студзені 1938 года. Абласны цэнтр — горад Паўладар.

Вобласць знаходзіцца на паўночным усходзе Рэспублікі Казахстан і мяжуе на поўначы — з Омскай, паўночным усходзе — з Новасібірскай, на ўсходзе — з Алтайскім краем Расійскай Федэрацыі, на поўдні — з Усходне-Казахстанскай і Карагандзінскай абласцямі, на захадзе з Акмолінскай і Паўночна-Казахстанскай абласцямі Рэспублікі Казахстан.

Фізіка-геаграфічная характарыстыка
----------------------------------

### Геаграфічнае становішча

Вобласць размешчана на паўночным усходзе Казахстана. Вялікая частка тэрыторыі Паўладарскай вобласці знаходзіцца ў межах поўдня Заходнесібірскай раўніны у сярэдняй плыні ракі Іртыш, і ў наш час займае плошчу 127,5 тыс. км². З поўначы вобласць мяжуе з Расійскай Федэрацыяй (Омская вобласць), з поўдня — з Карагандзінскай вобласцю, з усходу — з Усходне-Казахстанскай, з захаду — з Акмолінскай і Паўночна-Казахстанскай абласцямі.

### Клімат

Клімат Паўладарскай вобласці рэзка-кантынентальны, які характарызуецца халоднай працяглай зімой (5,5 месяцаў), спякотным і кароткім летам (3 месяцы).

### Рэльеф і гідраграфія

Від на раку Іртыш. Паўладар, май 2009 года.
Большая частка вобласці знаходзіцца ў межах поўдня Заходне-Сібірскай раўніны, якая з’яўляецца найбольшай раўнінай зямнога шара. Па тэрыторыі вобласці працякаюць больш 140 рэк. Адзіная буйная рака — Іртыш працякае з паўднёвага ўсходу на паўночны захад на працягу каля 500 км і мае шэраг праток-старыц і астравоў. У драбнасопачніку пачынаюцца рэкі Тундык, Ащысу, Шыдэрты, Аленты і інш. якія не дасягаюць Іртыша і сканчаюцца ў бяссцёкавых азёрах. Ад Іртыша пабудаваны канал Іртыш — Караганда, на якім збудаваны некалькі плацін і вадасховішчаў. У вобласці шмат азёр, галоўным чынам салёных: Селетытэніз, Кызылкак, Жалаулы, Шурэксор, Карасор, Жамантуз, Калкаман і інш. (на левабярэжжы); Маралы, Маілды, Вялікі Ажбулат і інш. (на правабярэжжы).

У Паўладарскай вобласці налічваецца 1200 малых азёр. Каля сотні з іх прэсныя, а астатнія салёныя. На тэрыторыі вобласці выведаны адзінаццаць радовішчаў падземных вод з эксплуатацыйнымі запасамі 3,8 мільёна кубічных метраў у суткі. Усе яны прыдатныя для пітва і абваднення.

### Экалогія

Паўладарская вобласць схільная да высокага тэхнагеннага забруджання, бо базавымі галінамі з'яўляецца горназдабыўная, нафтаперапрацоўчая, хімічная прамысловасць, чорная і колеравая металургія, энергетыка.
Галоўнымі крыніцамі забруджання з'яўляюцца цеплавыя электрычныя станцыі, што выкарыстоўваюць тэхналогію спальвання высока-попельных экібастузскіх вуглёў у топках катло-агрэгатаў. Асноўная маса выкідаў даводзіцца на прамысловыя прадпрыемствы размешчаная ў гарадах Экібастуз (46 %), Аксу (26,5 %) і Паўладар (25,5 %), на долю усіх астатніх раёнаў вобласці даводзіцца толькі каля 2 % выкідаў.

Зноскі
------

1. ↑  День рождения Павлодарской области (руск.)(недаступная спасылка).  pavlodar.gn.kz (14/01/2008). Архівавана з першакрыніцы 29 мая 2012. Праверана 15 студзеня 2008.
2. ↑  Агентство Республики Казахстан по статистике. Этнодемографический сборник Республики Казахстан 2015 **(нявызн.)**(недаступная спасылка). Архівавана з першакрыніцы 18 верасня 2020. Праверана 16 лістапада 2016.
3. 1 2  Об области (руск.).  Официальный сайт акимата Павлодарской области (2006-2009). Архівавана з першакрыніцы 1 чэрвеня 2012. Праверана 2 кастрычніка 2009.
4. ↑  Регионы Казахстана Архівавана 24 снежня 2016.
5. ↑  Общая информация о Павлодарской области / Портал visitkazakhstan.nur.kz(недаступная спасылка)
6. ↑  Регионы Казахстана : ALL.BIZ: Казахстан Архівавана 24 снежня 2016.

Літаратура
----------

* Павлодарская область, А.-А. 1958; Казахстан, М. 1969 (Природные условия и естественные ресурсы СССР)

| ⛭Адміністрацыйны падзел Паўладарскай вобласці |
| --- |
| Гарады абласнога значэння | Аксу · Паўладар · Экібастуз |  |
| Раёны | Актагайскі · Акулінскі · Баянаульскі · Жалезінскі · Іртышскі · Качырскі · Майскі · Паўладарскі · Успенскі · Шчарбакцінскі |

| ⛭Казахстан Адміністрацыйны падзел Казахстана |
| --- |
| Вобласці | 
* Абайская
* Акмолінская
* Акцюбінская
* Алмацінская
* Атыраўская
* Жамбылская
* Жэтысуская
* Заходне-Казахстанская
* Карагандзінская
* Кастанайская
* Кызылардзінская
* Мангістаўская
* Паўладарская
* Паўночна-Казахстанская
* Туркестанская
* Улытаўская
* Усходне-Казахстанская

 |  |
| Гарады рэспубліканскага значэння | 
* Алматы
* Астана
* Байканур (арандуецца Расіяй)
* Шымкент

 |
| Другі і трэці ўзроўні | 
* Гарады Казахстана
* Раёны Казахстана (спіс)
* Пасёлкі Казахстана
* Сельская акруга
* Населеныя пункты ў Казахстане

 |